

**Zarasų rajono savivaldybės taryba**

**SPRENDIMAS**

**DĖL VIETINĖS RINKLIAVOS UŽ LEIDIMO ATLIKTI KASINĖJIMO DARBUS ZARASŲ RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTELĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ NUOSTATŲ PATVIRTINIMO**

2018 m. lapkričio 30 d. Nr. T-209

Zarasai

PATVIRTINTA

Zarasų rajono savivaldybės tarybos

2018 m. lapkričio 30 d.

sprendimu Nr. T-209

**VIETINĖS RINKLIAVOS UŽ LEIDIMO ATLIKTI KASINĖJIMO DARBUS ZARASŲ RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ**

**NUOSTATAI**

**II SKYRIUS**

**RINKLIAVOS DYDIS IR APSKAIČIAVIMO TVARKA**

4.  Nustatomas Rinkliavos dydis už leidimo atlikti kasinėjimo darbus viešojo naudojimo teritorijoje, atitverti ją ar jos dalį arba apriboti eismą joje (toliau- Leidimas) išdavimą:

| Eil.  Nr. | Darbų vykdymo vieta | Rinkliavos dydis už vieną parą, įskaitant švenčių ir poilsio dienas, Eur |
| --- | --- | --- |
| 1. | Gatvių ar vietinės reikšmės kelių su asfalto danga važiuojamosios dalies perkasimas arba atitvėrimas, kai visiškai uždaromas eismas | 60 |
| 2. | Gatvių ar vietinės reikšmės kelių su asfalto danga važiuojamosios dalies perkasimas arba atitvėrimas, kai iš dalies apribojamas eismas | 44 |
| 3. | Šaligatvių, pėsčiųjų takų, dviračių takų su kietąja danga perkasimas arba aptvėrimas, kai visiškai uždaromas eismas | 30 |
| 4. | Šaligatvių, pėsčiųjų takų, dviračių takų su kietąja danga perkasimas arba aptvėrimas, kai iš dalies apribojamas eismas | 20 |
| 5. | Žaliųjų plotų perkasimas arba atitvėrimas | 9 |
| 6. | Aikščių kietųjų dangų perkasimas arba atitvėrimas | 44 |
| 7. | Pėsčiųjų perėjimo zonų, šaligatvių, dviračių takų atitvėrimas, kada vykdomi darbai, nesusiję su žemės kasimo darbais | 3 |

5. Vykdant kasimo darbus gatvėse, vietinės reikšmės keliuose ir šaligatviuose, kurių danga iš žvyro ar skaldos Rinkliava mažinama du kartus taikant koeficientą 0,5.

6. Vykdant kasimo darbus, kai ardoma gatvės asfalto arba šaligatvio kietoji danga nepraėjus penkeriems metams po jos paklojimo ar atnaujinimo, Rinkliava didinama taikant koeficientą 5.

7. Nebaigus kasinėjimo darbų arba nepašalinus atitvėrimų ir eismo apribojimų per Leidime nurodytą terminą, arba atlikus darbus nekokybiškai, sumokėjus Rinkliavą, Leidimas išduodamas naujam terminui.

8. Vykdant kasinėjimo darbus neturint Leidimo arba kai išduotame Leidime nurodytas kasimo darbų terminas yra pasibaigęs, atsakoma Lietuvos Respublikos teisės aktų nustatyta tvarka.